জামিন পেলেন সিটিসেল সিইও মেহবুব চৌধুরী - কর্পোরেট
কর্পোরেট
জামিন পেলেন সিটিসেল সিইও মেহবুব চৌধুরী
কর্পোরেট ম্যাগাজিন
5 মাস ago
গ্রেফতারের একদিনের মাথায় অর্থ আত্মসাতের মামলায় জামিন পেলেন সিটিসেল সিইও মেহবুব চৌধুরী। ১০ হাজার টাকা মুচলেকার বিনিময়ে তার জামিন আবেদন মঞ্জুর করেছে আদালত।
২ জুলাই রোববার তাকে ঢাকা সিএমএম আদালতে হাজির করে মামলার তদন্ত শেষ না হওয়া পর্যন্ত কারাগারে আটক রাখার আবেদন করেন মামলার তদন্তকারী কর্মকর্তা। তবে তার আইনজীবী জামিনের আবেদন করেন।
উভয়পক্ষের শুনানি শেষে ঢাকা মহানগর হাকিম লস্কর সোহেল রানা তার জামিন মঞ্জুর করেন। আদালতে মেহবুবের পক্ষে ছিলেন আইনজীবী আরশাদুর রউফ, কামরুল ইসলাম শিকদার ও মনিরুল ইসলাম ‍দুলাল। আর জামিনের বিরোধিতা করেন দুদকের আইনজীবী রেজাউল করিম রেজা ও মোহাম্মদ রফিকুল ইসলাম জুয়েল। দুপুর ১টায় মেহবুব চৌধুরীকে আদালতে আনার পর তাকে কাঠগড়ায় দাঁড় না করিয়ে কোর্ট হাজতে রাখা হয়।
জামিনের আবেদনে তার আইনজীবীরা বলেন, বৈধভাবেই তিনি ঋণ নিয়েছেন, ঋণের বিপরীতে বন্ধকি জামানত রয়েছে। তিনি এক টাকাও নিজে আত্মসাৎ করেননি। তাছাড়া মামলার এজাহারে যে অপরাধের কথা বলা হয়েছে তা ৪২০ ধারায় হওয়ায় জামিনযোগ্য।
সিটিসেলের নামে এ বি ব্যাংক থেকে অনিয়মের মাধ্যমে ৩০০ কোটি টাকা ঋণ নিয়ে তা আত্মসাতের অভিযোগে গত ২৮ জুন একটি মামলা করে দুদক; এই মামলার আসামি হিসেবে শনিবার বিকেলে শ্রীলংকা থেকে দেশে ফেরার পর শাহজালাল আন্তর্জাতিক বিমানবন্দর থেকে গ্রেফতার হন মেহেবুব চৌধুরী। ওই মামলায় মেহবুব চৌধুরী ছাড়াও সিটিসেলের অন্যতম মালিক সাবেক পররাষ্ট্রমন্ত্রী এম মোরশেদ খানের পাশাপাশি এ বি ব্যাংকের কয়েকজন কর্মকর্তাকে আসামি করা হয়।
Comments
comments
Categories: ফিচার পোস্ট
Tags: জামিন, মেহবুব চৌধুরী, সিটিসেল
Leave a Comment
কর্পোরেট
Powered by WordPress
Back to top